ສະຫະລັດ ກ່າວວ່າ ການຂົ່ມຂູ່ ຂອງ ພວກກໍ່ການຮ້າຍ ໃນໂລກ ໄດ້ເຂົ້າສູ່ ວັກຕອນໃໝ່
ທ່ານ Jeh Johnson ກ່າວ ຜ່ານໂທລະພາບວ່າ ອິດທິພົນຂອງກຸ່ມລັດອິສລາມ ກຳລັງແຜ່ລາມອອກກາຍ ສະໜາມລົບແຫ່ງຕ່າງໆ ຂອງພາກຕາເວັນອອກກາງ.
ທ່ານ Jeh Johnson ລັດຖະມົນຕີກະຊວງຮັກສາຄວາມ ປອດໄພພາຍໃນສະຫະລັດ ກ່າວເຕືອນໃນວັນອາທິດວານ ນີ້ວ່າ ການຂົ່ມຂູ່ຂອງພວກກໍ່ການຮ້າຍໃນທົ່ວໂລກ ໄດ້ເຂົ້າ ສູ່  ບ່ອນທີ່ ພວກຫົວຮຸນແຮງຈັດອິສລາມ ທີ່ມີຄວາມຮູ້ໃນດ້ານໃຊ້ສື່ມວນຊົນ ກຳລັງດຶງດູດຈິດໃຈຜູ້ ຄົນຢ່າງສຳເລັດຜົນ ໃຫ້ທຳການໂຈມຕີແບບ ເພື່ອເປົ້າໝາຍຂອງພວກເຂົານັ້ນ ໃນການກ່າວຢູ່ໃນລາຍການ This Week ຂອງໂທລະພາບ ຊ່ອງ ABC ທ່ານ Johnson ກ່າວວ່າ ອິດທິພົນຂອງກຸ່ມລັດ ອິສລາມ ກຳລັງແຜ່ລາມອອກໄປກາຍ ສະໜາມລົບແຫ່ງຕ່າງໆ ຂອງພາກຕາເວັນອອກກາງ ທ່ານ Johnson ກ່າວວ່າ “ ຫົວໜ້າຮັກສາຄວາມປອດໄພສະຫະລັດ ໄດ້ຮຽກຮ້ອງໃຫ້ຄົນອາເມຣິກັນລະມັດລະວັງ ແລະມີສະຕິລະວັງຕົວ ແຕ່ກໍບໍ່ເຖິງຂັ້ນໃຫ້ຫຼີກເວັ້ນ ການໄປຮ່ວມໃນເຫດການສຳຄັນຕ່າງໆໃນທີ່ສາທາລະນະ ທ່ານ James Comey ຫົວໜ້າອົງການ FBI ຂອງສະຫະລັດ ໃນສັບປະດາແລ້ວນີ້ ກ່າວວ່າ ບັນດາເຈົ້າໜ້າທີ່ກຳລັງມີຄວາມເປັນຫ່ວງກ່ຽວກັບການຊັກຊວນຂອງກຸ່ມລັດອິສລາມ ໃຫ້ທຳການໂຈມຕີ  ໃນສະຫະລັດ ທີ່ໄດ້ຮັບການຕິດຕໍ່ທາບທາມຈາກພວກ Jihad ນີ້ ໃນວັນສຸກແລ້ວນີ້ ກອງທັບສະຫະລັດ ໄດ້ເພີ້ມທະວີການຮັກສາຄວາມປອດໄພຂອງຕົນຂຶ້ນ ຕາມຖານທັບແຫ່ງຕ່າງໆໃນທົ່ວປະເທດ